
Ehitusloa andmine (Kangelaste prospekt L4// T1// Rahu tn 34b) 

1. ASJAOLUD JA MENETLUSE KÄIK

10.03.2023 ja 13.03.2023 ehitisregistri keskkonda ning linnavalitsuse dokumendiregistrisse laekusid läbivaatamiseks  ehitusloa taotlused  nr 2311271/04022 ja nr 4.3-1/1782 Kangelaste prospekt L4// T1// Rahu tn 34b kinnistule avalikult kasutatava sõidutee, parklaala ja jalgtee ümberehitamiseks ning selle teenindamiseks vajalike rajatiste (sademeveekanalisatsiooni torustike) rajamiseks koos  ehitusprojektiga  „Narva linn, Kangelaste prospekt T1 tee ümberehituse põhiprojekt“, töö nr 33-22-TP peaprojekteerija Tinter Projekt OÜ. 

Ehitusloa menetlusse nr 354628 ja  nr 4.3-1/1782 oli kaasatud kooskõlastamiseks ning arvamuse avaldamiseks Narva Linnavalitsuse Arhitektuuri- ja Linnaplaneerimise Amet, Narva Linnavalitsuse Linnamajandusamet, Aktsiaselts Narva Soojusvõrk, Aktsiaselts Gaasivõrk, Aktsiaselts Narva Vesi, Osaühing VKG Elektrivõrgud, Aktsiaselts Telia Eesti.
Kõnealused menetlusosalised esitasid oma kooskõlastused ja nõusolekud.
Ehitusseadustiku § 42 lõike 6 alusel kaasas pädev asutus ehitisregistri keskkonnas ehitusloa menetlusse kinnisasjaga piirnevate naaberkinnisasjade omanike esindajad:
Narva linn, Kangelaste prospekt 44 korteriühistu, Narva linn, Kangelaste prospekt 42 korteriühistu, Narva linn, Kangelaste prospekt 40 korteriühistu, Narva linn, Rahu tn 32 korteriühistu.

24.03.2023 laekus arvamus (linnavalitsuse dokumendiregistris nr 4.3-1/1883-4) Narva linn, Kangelaste prospekt 42 korteriühistu poolt. Narva linn, Kangelaste prospekt 42 korteriühistu juhatus leiab, et:
„Tee põhjapoolses osas sademeveekanalisatsiooni äravoolu täielikuks kõrvaldamiseks tuleb sademeveekanalisatsiooni toru pikendada alates kaevust RK-5 kuni Kangelaste 44 sissesõidu vana teeni ja rajada täiendavad sademeveekaevud. Samuti KÜ Kangelaste 44 ei ole nõus parkimiskohtade vähendamisega ja prügikonteinerite tarbeks paigaldatud prügimaja asukohaga“. 
Märkused on edastatud taotlejale ning tellijale, esitatud arvamus on läbi vaadatud koos linnavalitsuse spetsialistidega ning Narva Linnavalitsuse Linnamajandusameti poolt oli esitatud  järgmised selgitused (linnavalitsuse dokumendiregistris nr 4.3-1/1883-8):
„Suurte parkimisaladega suureneb antud alal müraoht, samuti väheneks oluliselt rohealade maht, mis on vajalikud puhkealad. Prügimaja asukoha mittesobivus jääb arusaamatuks. Sademevee ärajuhtimine peale projektlahenduse väljaehitamist hakkab toimima normide kohaselt“.

27.03.2023 laekus arvamus (linnavalitsuse dokumendiregistris nr 4.3-1/1782-5) Narva linn, Kangelaste prospekt 44 korteriühistu poolt. Narva linn, Kangelaste prospekt 44 korteriühistu juhatus leiab, et:
„Esitatud tee rekonstrueerimisprojekti elluviimine ei lahenda välisvete (vihm, lumesulamisvesi) ärajuhtimise probleemi pöördel Kangelaste 44 suunas Kangelaste prospekti poolt. Leiame, et on vaja kindlasti paigaldada täiendav kogumiskaev või nihutada projekteeritud kogumiskaev pöördele lähemale, kuna seal paikneb pinnase madalaim punkt ja sinna pidevalt koguneb vesi (vt fotot). Kuna tee rekonstrueerimine eeldab edaspidist ühendamist meie olemasoleva teega, ei ole võimalik kallakut muuta ja vee äravoolu ei toimu“.

Märkused on edastatud taotlejale ning tellijale, esitatud arvamus on läbivaadatud koos linnavalitsuse spetsialistidega ning Narva Linnavalitsuse Linnamajandusameti poolt olid esitatud  järgmised selgitused (linnavalitsuse dokumendiregistris nr 4.3-1/1782-8):
 „Vertikaalplaneerimise lahendusega ei vaadata ainult tee ristlõikeid, vaid ka pikiprofiile, projektlahendusega on selgelt näha, et Kangelaste 44 kinnistu kõgusmärgid on 14.73, aga projekteeritud tee 14.60, ning langeb pikiprofiiliga RK-5 restkaevu suunas kõrgusmärgiga 14.55. Vertikaalplaneerimise projekteeritud kõrgusmärgid tagavad sademeveehulkade normikohase äravoolu.

Saadetud pilt näitab olemasolevat olukorda, kust on selgelt aru saada, et tänava alal on erineval ajajärgul ehitatud asfaltkatted ning vertikaalplaneerimist ei ole lahendatud, projektlahendusega rajatakse uus asfaltbetoonkate ning vertikaalplaneerimisega suunatakse sademeveed normide kohaselt“.
Ehitusseadustiku § 42 lg 8 kohaselt, kui ehitusloa eelnõu kohta on kooskõlastamise või arvamuste avaldamise käigus esitatud märkusi, võtab pädev asutus need asjakohaselt arvesse või põhjendab nende arvestamata jätmist. Kangelaste prospekt 42 ja Kangelaste prospekt 44 naaberkinnistu omanike esindajate kirjades toodud Kangelaste prospekt T1 tee ümberehituse põhiprojekti kohta märkused ehitusloa andmise otsuse langetamisel jäetakse arvestamata linnavalitsuse spetsialistide ning Narva Linnavalitsuse Linnamajandusameti järelduste alusel.
Narva linn, Kangelaste prospekt 40  korteriühistu  ja  Narva linn, Rahu tn 32  korteriühistu (omanike esindajad) seisuga 23.05.2023 ei olnud esitatud vastuväiteid/nõusolekut ega ettepanekuid ja arvamusi.

Ehitusseadustiku § 42 lõike 9 kohaselt, kui kooskõlastaja või arvamuse andja ei ole kümne päeva jooksul ehitusloa eelnõu saamisest arvates kooskõlastamisest keeldunud või arvamust avaldanud ega ole taotlenud tähtaja pikendamist, loetakse ehitusloa eelnõu kooskõlastaja poolt vaikimisi kooskõlastatuks või eeldatakse, et arvamuse andja ei soovi ehitusloa eelnõu kohta arvamust avaldada, kui seaduses ei ole sätestatud teisiti.

Ehitusprojektis on avastatud puuduseid ja see on mitu korda tagastatud taotlejale puuduste kõrvaldamiseks. 11.05.2023 lõplikult kõrvaldatud puudustega ehitusprojekti uus versioon on ehitisregistri keskkonda projekteerija poolt taasesitatud. 22.05.2023 kõik kaasatud menetlusosalejad  kooskõlastasid ehitusloa eelnõu.
Narva Linnavalitsuse Arhitektuuri- ja Linnaplaneerimise Amet avastas ehitusprojektis mõningad vormistuslikud ebatäpsused, millised peab kindlasti kõrvaldama, kuid nende olemasolu ei takista ehitusloa andmist, ning kooskõlastas märkustega:
„Enne ehitustööde alustamist kooskõlastada tellijaga ning naaberkinnistu omanikega ehitustööde organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti tuleb koostada ehitusaegse töömaa plaan ja kooskõlastada see Narva Linnavalitsuse Linnamajandusametiga ja Narva linn, Kangelaste prospekt 44 korteriühistuga, Narva linn, Kangelaste prospekt 42 korteriühistuga, Narva linn, Kangelaste prospekt 40 korteriühistuga, Narva linn, Rahu tn 32 korteriühistuga. Ehitustööde käigus tuleb järgida kehtiva Narva linna heakorra eeskirja § 9 sätestatud nõudeid. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.

Aktsiaselts Narva Vesi kooskõlastas tingimisi, märkustega:

„Palume pikendada sademeveekanali töölõiku RK6.RK5 kuni pöördeni Kangelaste 44 sissesõidul, nähes ette 2 lisa restkaevu paigalduse, millest üks restkaev näha ette Kangelaste T1 tn-l enne sissepööret (täpne asukoht pikendataval lõigul valida projekteerija äranägemisel) ja teine restkaev pöörde järgselt uue ja vana teekatte liitekohas projekteerimistöömaa piires“.
Ehitusprojekt vastab sätestatud nõuetele ning ehitisele ja ehitamisele esitatud nõuetele. Ehitusseadustiku § 44 toodud ehitusloa andmisest keeldumise põhjused puuduvad. Seega, ehitusloa andmiseks takistusi ei ole.
2.    ÕIGUSLIKUD ALUSED

2.1. Ehitusseadustiku § 39 lõike 1 ja § 101 lõike 1 kohaselt  ehitusloa  annab  kohaliku  omavalitsuse  üksus,  kui seaduses   ei ole sätestatud teisiti.
2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.3. Ehitusseadustiku § 42 lõike 2  kohaselt  pädev  asutus  otsustab  keskkonnamõju  hindamise algatamise vajaduse.
2.4. Ehitusseadustiku § 42 lõike 3 punkti 5 kohaselt ehitusloa kõrvaltingimusena võib eelkõige sätestada ehitise või ehitamise keerukusest tulenevad lisatingimused ehitamiseks.
3.    OTSUS

3.1. Anda  ehitusluba Kangelaste prospekt L4// T1// Rahu tn 34b kinnistul avalikult kasutatava sõidutee, parklaala ja jalgtee ümberehitamiseks ning selle teenindamiseks vajalike rajatiste (sademevee kanalisatsioonitorustike) rajamiseks vastavalt ehitusprojektile  „Narva linn, Kangelaste prospekt T1 tee ümberehituse põhiprojekt“, töö nr 33-22-TP, peaprojekteerija Tinter Projekt OÜ. 
3.2. Kohustada   ehitustööde  tellijat  tagama märkuste lahendamine, mis on käesoleva korralduse  punktis 1 esitatud Narva Linnavalitsuse Arhitektuuri- ja Linnaplaneerimise Ameti  ja Aktsiaseltsi Narva Vesi poolt.
3.3. Jätta  algatamata  Kangelaste prospekt L4// T1// Rahu tn 34b kinnistul avalikult kasutatava sõidutee, parklaala ja jalgtee ümberehitamisega ning selle teenindamiseks vajalike rajatiste (sademeveekanalisatsiooni torustike) rajamisega kavandatud tegevuse keskkonnamõju hindamine, kuna kavandatava tegevusega ei kaasne olulist mõju keskkonnale.
4.    RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

